TARYBOS REGLAMENTAS (ES) Nr. 1227/2009
2009 m. gruodžio 15 d.
panaikinantis Reglamentą (EB) Nr. 1859/2005, nustatantį tam tikras ribojančias priemones Uzbekistanui
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 215 straipsnio 1 dalį,
atsižvelgdama į 2007 m. lapkričio 13 d. Tarybos bendrąją poziciją 2007/734/BUSP dėl ribojančių priemonių Uzbekistanui (1), kuri iš dalies pakeista ir jos galiojimas pratęstas Tarybos bendrąja pozicija 2008/843/BUSP (2),
atsižvelgdama į Sąjungos vyriausiojo įgaliotinio užsienio reikalams ir saugumo politikai ir Komisijos bendrą pasiūlymą,
kadangi:
(1)
2005 m. lapkričio 14 d. Tarybos reglamentu (EB) Nr. 1859/2005, nustatančiu tam tikras ribojančias priemones Uzbekistanui (3), draudžiama parduoti, tiekti, perduoti Uzbekistanui ar į jį eksportuoti įrangą, kuri galėtų būti naudojama vidaus represijoms, ir draudžiama bet kokiems fiziniams ar juridiniams asmenims, subjektams ar įstaigoms Uzbekistane arba naudojimui Uzbekistane teikti tam tikrą finansavimą, finansinę paramą ar techninę pagalbą.
(2)
2009 m. spalio 27 d. Taryba nusprendė, kad Bendrojoje pozicijoje 2007/734/BUSP, kuri iš dalies pakeista ir jos galiojimas pratęstas Bendrąja pozicija 2008/843/BUSP, numatytos ribojančios priemonės Uzbekistanui neturėtų būti taikomos po jų galiojimo laikotarpio pabaigos - 2009 m. lapkričio 13 d.
(3)
Todėl tikslinga panaikinti Reglamentą (EB) Nr. 1859/2005 nuo tada, kai nustos galioti Bendrojoje pozicijoje 2007/734/BUSP nustatytos ribojančios priemonės,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1859/2005 panaikinamas.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2009 m. lapkričio 14 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2009 m. gruodžio 15 d.